Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5382

(1) Az árak összehangolása irányában tett első lépésig, a Spanyolországban a vajra és a sovány tejporra alkalmazandó intervenciós árakat olyan szinten kell rögzíteni, amely megfelel az e tagállamban egy meghatározandó reprezentatív időszak alatt a korábbi nemzeti szabályozás szerint regisztrált árak szintjének. Ezt követően azt a különbséget, amely egyrészt ezen árak, másrészt az első albekezdésben említett reprezentatív időszak folyamán a tejre Spanyolországban alkalmazandó garantált ár alapján a közös piacszervezés keretében előírt szabályok szerint számított megfelelő árak között áll fenn, fokozatosan csökkenteni kell úgy, hogy az összehangolás irányában tett negyedik lépés alkalmával a különbség a kezdeti különbség felével legyen egyenlő, majd a hetedik ilyen lépés alkalmával teljesen megszűnjön. A 70. cikket értelemszerűen alkalmazni kell; a 72. cikket szintén alkalmazni kell. Az állati takarmányozás céljára szánt fölözött tejre és sovány tejporra vonatkozó kompenzációs összeget azonban a 804/68/EGK rendelet 30. cikkében megállapított eljárásnak megfelelően csökkenteni lehet.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes